Bruce McLaren je pokojni novozelandski dirkač Formule 1 in ustanovitelj moštva McLaren. Debitiral je v sezoni 1959 s Cooperjem, ko je že na prvi dirki sezone za Veliko nagrado Nemčije osvojil prve točke s petim mestom, na svoji tretji dirki za Veliko nagrado Velike Britanije prve stopničke za tretjo mesto ter na zadnji dirki sezone za Veliko nagrado ZDA prvo zmago. V naslednji sezoni 1960 je z zmago na Veliki nagradi Argentine ter še tremi drugimi in dvema tretjima mestoma osvojil drugo mesto v prvenstvu. Po nekoliko slabši sezoni 1961, je v sezoni 1962 s svojo tretjo zmago na dirki za Veliko nagrado Monaka ter še enim drugim in tremi tretjimi mesti osvojil tretje mesto v prvenstvu. Od sezone 1966 je dirkal za svoje moštvo McLaren in z njim tudi osvojil prvo zmago v sezoni 1968 na dirki za Veliko nagrado Belgije, kar je bila njegova četrta in zadnja zmaga, ter tretje mesto v prvenstvu sezone 1969 s tremi uvrstitvami na stopničke. Po dveh odstopih in enem drugem mestu v sezoni 1970 se je smrtno ponesrečil na testiranjih na stezi "Goodwood Circuit" v Angliji.